Μπουρί

Ο **Μπουρί,** *Buri* (μογγολ.:  , , τσαγκατάι: بوری (απεβ. το 1252) ήταν γιος του Mουτουκάν και εγγονός του Τσαγκατάι Χαν.

## Ο βίος του

### Υπό τον Ογκεντέι
Σύμφωνα με τον Ρασίντ-αλ-Ντιν Χαμαντανί, η μητέρα του Μπουρί ήταν σύζυγος τού σκλάβου τού Τσαγκατάι Χαν.  Ο Μουτουκάν γοητεύτηκε από την ομορφιά της όσο υπηρετούσε στη σκηνή (ger) του Χαν. Ο Μουτουκάν την άφησε έγκυο, και αντί να τη νυμφευτεί, πήρε το μωρό της, τον Μπουρί, το οποίο μεγάλωσε ο Τσαγκατάι μετά το τέλος τού Μουτουκάν κατά την πολιορκία του Μπαμιάν το 1221. Χαρακτηριζόταν ως πεισματάρης και γενναίος άνθρωπος, ειδικά όταν ήταν μεθυσμένος.

Στο κουρουλτάι στη Μογγολία μετά το τέλος του πολέμου Μογγόλων-Τζιν, ο Μέγας Χαν Ογκεντέι διέταξε τον Μπατού να κατακτήσει τα δυτικά έθνη. Το 1235 στον Μπατού, ο οποίος νωρίτερα είχε διευθύνει την κατάκτηση της χερσονήσου της Κριμαίας, ανατέθηκε ένας στρατός περίπου 130.000 ανδρών για να επιβλέψει μια εισβολή στην Ευρώπη. Οι συγγενείς και τα εξαδέλφια του Γκουγιούκ, Μπουρί, Μονγκέ, Χουλγκέν, Καντάν, Μπαϊντάρ και οι αξιόλογοι Μογγόλοι στρατηγοί Σουμπουτάι, Μπορολντάι και Μενγκουσέρ, τον ακολούθησαν με εντολή τού θείου του Ογκεντέι. Ο στρατός, υπό την διοίκηση του Σουμπουτάι, διέσχισε τον Βόλγα και εισέβαλε στη Βουλγαρία του Βόλγα το 1236. Ο Μπουρί αργότερα εντάχθηκε στην εκστρατεία του χειμώνα του 1237-1238 στην πρώτη εισβολή κατά της Ρωσίας. Στο δρόμο της επιστροφής από την περιοχή του Νόβγκοροντ στη στέπα, τα αποσπάσματα του Καντάν και του Μπουρί κινήθηκαν ανατολικά των κύριων δυνάμεων, περνώντας μεταξύ άλλων και από την περιοχή Ριαζάν για δεύτερη φορά κατά τη διάρκεια της εκστρατείας. Στις αρχές Μαΐου 1238 ο μογγολικός στρατός πλησίασε το Κοζέλσκ, το οποίο πολιορκήθηκε για έβδομη εβδομάδα από τις κύριες δυνάμεις, και καταλήφθηκε σε τρεις ημέρες.

Τον χειμώνα του 1239–1240 ο Μπουρί, μαζί με τους Μονγκέ, Γκουγιούκ και Καντάν, συμμετείχαν στην τρίμηνη πολιορκία της πόλης Μαγκάς, η οποία κατέληξε στην ολοσχερή καταστροφή τής πόλης. Ωστόσο, οι Μπουρί, Γκουγιούκ και Χαρκασούν (γιος του Ελτζιγιντέι) σύντομα άρχισαν να κοροϊδεύουν τον Μπατού και να τον προσβάλλουν.  Τόσο ο Γκουγιούκ όσο και ο Μπουρί ανακλήθηκαν από τον Μεγάλο Χαν Ογκεντέι και ο Μπουρί στάλθηκε στον παππού του Τσαγκατάι.  Μετά από έναν χρόνο στη Μογγολία επέστρεψε στο Μπατού, για να συμμετάσχει στην εισβολή στην Ευρώπη.

Όταν οι Μογγόλοι προήλασαν στην Κεντρική Ευρώπη, λεηλάτησε τη Βλαχία. Εισέβαλε στο Μπούρζενλαντ στις 31 Μαρτίου 1241, συντρίβοντας τους στρατούς του Πούσα, του βοεβόδα της Τρανσυλβανίας.  Εισερχόμενος περαιτέρω στην επικράτεια του βασιλείου της Ουγγαρίας, ο Μπουρί κατέλαβε την πόλη Κούμελμπουρχ 5 ημέρες αργότερα.

### Υπό τους Tορεγκενέ, Γκουγιούκ και Mονγκέ
Επέστρεψε στην Κεντρική Ασία μετά το τέλος του Ογκεντέι. Έφερε σκλάβους Γερμανούς ανθρακωρύχους και Τεύτονες Ιππότες, που εργάστηκαν στην έπαυλή του γύρω από το Ταλάς.  Ήταν παρών στην τελετή στέψης του Γκουγιούκ στις 24 Αυγούστου 1246, εκπροσωπώντας τον Τσαγκατάι Ουλούς μαζί με τον Καρά Χουλεγκού, τον Γιεσού Μονγκέ, τον Μπαϊντάρ και τον Γιεσουντόα.  Μετά το τέλος του Γκουγιούκ το 1248, τάχθηκε με την αντιβασίλισσα Ογκούλ Καϊμίς Χατούν. Ωστόσο, δεν παρευρέθηκε στην τελετή εκλογής του νέου χαγάνου Μονγκέ. Συνελήφθη και στάλθηκε στο Μπατού από τον Μονγκέ, ο οποίος τον εκτέλεσε το 1252.

## Οικογένεια
Οι σύζυγοι και οι παλλακίδες του Μπουρί δεν είναι γνωστές. Τα ονόματα των παιδιών του αποτελούν επίσης αντικείμενο συζήτησης. Για παράδειγμα, ο μεγαλύτερος γιος του, ο Καντακάι Σετσέν (παπεβ. κατά τη διάρκεια του δεύτερου σταδίου της μογγολικής κατάκτησης της Κίνας Σονγκ - 1251–60) εμφανίζεται μερικές φορές ως γιος του Τσαγκατάι.  Αυτή η λίστα ακολουθεί την εκδοχή του Μπόιλ. 

* Αμπισκά (απεβ. το 1252)
* Αζιτζί (απεβ. π. το 1306), διοικητής του Γκανσού και του Χεξί υπό τον Κουμπλάι και τον Τιμούρ Χαν, πρίγκιπα του Γουεϊγιουάν (威远王)
** Ορούγκ
** Ορούγκ Τεμούρ
** Τσιν Τεμούρ
** Ερσίλ
** πριγκίπισσα Χουίχε (回鹘公主), παντρεμένη με τον πρίγκιπα Ονγκούτ Κιού Λιντσά (丘邻察)
* Καντακάι Σετσέν
** Ταλικού χαν (1308-1309)
*** Τιμούρ
*** Οραντάι
*** Τουμέν
** Μπουγκού
*** Ντουλ Καρνάιν
*** Αλί
** Μπουκά Τεμούρ Χαν (1272–1282)
*** Ορούγκ Τεμούρ
*** Ολτζέι
** Μπουκά
* Aχμάντ (π. 1270), σκοτώθηκε από τον εμίρη του Μπαράκ Nαουλντάρ
** Μπαμπά (απεβ. το 1317)
*** Χαμπίλ Τεμούρ
*** Καμπίλ Τεμούρ
*** Γιουλντούζ Τεμούρ
** Σατί
*** Tορέ (π. 1309), πρίγκιπας του Γιουέ (越王)
**** Αρατνασίρι (π. 1331)
**** Νταρμά (π. 1343)

## Αναφορές

## Πηγές
* 
* 
* 

## Βιβλιογραφία
* 
* 

Κατηγορία:Μπορτζίγκιν